
ΤΕΥΧΟΣ ΔΕΥΤΕΡΟ 


Αρ 


. Φύλλου 3727 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ρυθμίσεις Ζωνών Εκπαιδευτικής Προτεραιότητας 
(ΖΕΠ) - Ίδρυση Τάξεων Υποδοχής ΖΕΠ σε σχολικές 
μονάδες Δευτεροβάθμιας Εκπαίδευσης. 

2 

Τροποποίηση άδειας Ιδιωτικού Ινστιτούτου Επαγ¬ 
γελματικής Κατάρτισης με διακριτικό τίτλο «Ι.Ι.Ε.Κ. 
ΑΚΜΗ» λόγω ένταξης νέων ειδικοτήτων κατάρτισης». 

3 

Επιβολή πολλαπλού τέλους για τελωνειακή παρά¬ 
βαση. 

4 

Τροποποίηση της απόφασης της ΕΕΤΤ ΑΠ.: 658/ 
16/28-6-2012 «Οργάνωση και λειτουργία συνερ¬ 
γείων ελέγχου, μόνιμων και έκτακτων επιτροπών 
και ομάδων εργασίας της Εθνικής Επιτροπής Τη¬ 
λεπικοινωνιών και Ταχυδρομείων», όπως ισχύει. 

5 

Ανώτατο όριο επιτρεπόμενων κατ' έτος ημερών 
κίνησης εκτός έδρας υπαλλήλων υπηρετούντων 
στο Δήμο Αμαρίου. 

6 

Καθιέρωση υπερωριακής απογευματινής εργασί¬ 
ας, για το Δ' τρίμηνο έτους 2017 υπαλλήλων που 
υπηρετούν στην Διεύθυνση Μεταφορών και Επι¬ 
κοινωνιών Ανατολικής Θεσσαλονίκης της Περιφέ¬ 
ρειας Κεντρικής Μακεδονίας. 


ΑΠΟΦΑΣΕΙΣ 

Αριθμ. 169735/ΓΔ4 (1) 

Ρυθμίσεις Ζωνών Εκπαιδευτικής Προτεραιότητας 
(ΖΕΠ) - Ίδρυση Τάξεων Υποδοχής ΖΕΠ σε σχολι¬ 
κές μονάδες Δευτεροβάθμιας Εκπαίδευσης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξεις των παρ. 1 και 2 του άρθρου 26 του ν. 
3879/2010 (Α' 163), «Ανάπτυξη της Δια Βίου Μάθησης 
και λοιπές διατάξεις». 

2. Τα άρθρα 20, 21 του ν. 4415/2016 (ΑΊ 59). 


3. Τις διατάξεις των παρ. 7,8 του άρθρου 21 του 
ν. 4251/2014 (Α'80). 

4. Τις διατάξεις των άρθρων 5,9 και 31 του ν. 3848/2010 
(Α' 71) «Αναβάθμιση του ρόλου του Εκπαιδευτικού - κα¬ 
θιέρωσης κανόνων αξιολόγησης και αξιοκρατίας στην 
Εκπαίδευση και λοιπές διατάξεις». 

5. Τιςδιατάξειςτουν.2101/1992 (Α' 192) με τον οποίο 
κυρώθηκε η «Διεθνής Σύμβαση του ΟΗΕ για τα Δικαιώ¬ 
ματα του παιδιού» και ιδίως τα άρθρα 28-30 αυτής. 

6. Τιςδιατάξειςτου ν. 3304/2005 (Α' 16) για την «Εφαρ¬ 
μογή της αρχής της ίσης μεταχείρισης ανεξαρτήτως φυ¬ 
λετικής ή εθνοτικής καταγωγής, θρησκευτικών ή άλλων 
πεποιθήσεων, αναπηρίας, ηλικίας ή γενετήσιου προσα¬ 
νατολισμού» και ιδίως τα άρθρα 6 και 12 αυτού. 

7. Τις διατάξεις του άρθρου 2, παρ. 6 του ν. 2986/2002 
(Α' 24) «Οργάνωση των περιφερειακών υπηρεσιών της 
Πρωτοβάθμιας και Δευτεροβάθμιας Εκπαίδευσης, αξιο¬ 
λόγηση του εκπαιδευτικού έργου και των εκπαιδευτικών, 
επιμόρφωση των εκπαιδευτικών και άλλες διατάξεις». 

8. Τον. 1566/1985 (Α' 167), «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και 
άλλες διατάξεις». 

9. Τα άρθρα 34 και 35 του ν. 2413/1996 (Α' 124) «Ορ¬ 
γάνωση και Λειτουργία Σχολείων Διαπολιτισμικής Εκ¬ 
παίδευσης». 

10. Το άρθρο 2 του ν. 3966/2011 (Α' 118) «Θεσμικό 
πλαίσιο των Πρότυπων Πειραματικών Σχολείων, Ίδρυση 
Ινστιτούτου Εκπαιδευτικής Πολιτικής, Οργάνωση του 
Ινστιτούτου Τεχνολογίας Υπολογιστών και Εκδόσεων 
"ΔΙΟΦΑΝΤΟΣ" και λοιπές διατάξεις». 

11 .Τις διατάξεις του άρθρου 90 του «κώδικα νομοθεσίας 
για την κυβέρνηση και τα κυβερνητικά όργανα», που κωδι- 
κοποιήθηκε με το άρθρο πρώτο του π.δ. 63/2005 (Α' 98). 

12. Τις διατάξεις του π.δ. 70/2015 (Α' 114) περί Με- 
τονομασίας του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων. 

13. Τις διατάξεις του π.δ. 125/2016 (Α' 210) «Διορισμός 
Υπουργών, Αναπληρωτών Υπουργών και Υφυπουργών». 

14. Την αριθμ. 150277/Α1 /25.09.2015 (Β' 2110) υπουρ¬ 
γική απόφαση «Συντομογραφία τίτλου του Υπουργείου 
Παιδείας, Έρευνας και Θρησκευμάτων». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3727/23.10.2017 


15. Την αριθμ. Φ353.1/324/105657/Δ1/2002 (Β' 1340) 
υπουργική απόφαση «Καθορισμός των ειδικότερων κα¬ 
θηκόντων και αρμοδιοτήτων των προϊσταμένων των 
περιφερειακών υπηρεσιών πρωτοβάθμιας και δευτερο¬ 
βάθμιας εκπαίδευσης, των διευθυντών και υποδιευθυ¬ 
ντών των σχολικών μονάδων και ΣΕΚ και των συλλόγων 
διδασκόντων». 

16. Τις διατάξεις του άρθρου 2 του ν. 4186/2013 
(Α' 193) και τις αριθμ. 93381 /Δ2/07-06-2016 υπουργική 
απόφαση (Β' 1640), 121072/Δ2/22-07-2016 υπουργική 
απόφαση (Β' 2449), 103540/Δ2/24-06-2016 υπουργική 
απόφαση (Β' 2078), 147899/Δ2/07-09-2017 υπουργική 
απόφαση (Β' 3202), 82437/Δ2/22-05-2015 υπουργική 
απόφαση (Β' 941), Φ2/88938/Δ4/1-1-2016 (Β' 1567), 
Φ2/65926/Δ4/21-04-2017 (Β' 1427) υπουργικές αποφά¬ 
σεις, περί ωρολογίων προγραμμάτων Γυμνασίων, ΓΕ.Λ., 
ΕΠΑ.Λ. 

17. Την ανάγκη στήριξης των μαθητών που στόχο 
έχει την ενίσχυση της ελληνομάθειας και την δημιουρ¬ 
γία υποστηρικτικού πλαισίου για την καταπολέμηση της 
σχολικής διαρροής, την ισότιμη ένταξη όλων των μαθη¬ 
τών, χωρίς διακρίσεις στο εκπαιδευτικό σύστημα, καθώς 
και την ανάγκη υποδοχής και εκπαίδευσης των παιδιών/ 
μαθητών των προσφύγων. 

18. Το γεγονός ότι δεν προκαλείται δαπάνη σε βάρος 
του κρατικού προϋπολογισμού του ΥΠ.Π.Ε.Θ. σύμφωνα 
με την αριθμ. 166661 /Φ7/904/05-10-2017 εισήγηση του 
άρθρου 24 του ν. 4270/2014 (Α' 143), όπως αντικαταστά- 
θηκε με το άρθρο ΙΟπαρ. 6 του ν. 4337/2015 (Α' 129) της 
Γενικής Δ/νσης Οικονομικών Υπηρεσιών του Υπουργείου 
Παιδείας, Έρευνας και Θρησκευμάτων, αποφασίζουμε: 

Άρθρο 1 

Ορισμός Ζωνών Εκπαιδευτικής Προτεραιότητας 

1. Ορίζουμε, ως Ζώνες Εκπαιδευτικής Προτεραιότητας 
(ΖΕΠ), όλεςτις Περιφερειακές Διευθύνσεις Πρωτοβάθμι¬ 
ας και Δευτεροβάθμιας Εκπαίδευσης, στις οποίες εντάσ¬ 
σονται σχολικές μονάδες Δευτεροβάθμιας Εκπαίδευσης 
(Γυμνάσια, Γενικά και Επαγγελματικά Λύκεια), όπου δύνα- 
νται να λειτουργήσουν Τάξεις Υποδοχής ΖΕΠ (Τ.Υ. ΖΕΠ). 

2. Οι σχολικές μονάδες σε συνεργασία με τους Σχολι¬ 
κούς Συμβούλους σταθμίζουν τις εκπαιδευτικές ανάγκες 
και δυνατότητες τους και υποβάλλουν αίτημα στην οι¬ 
κεία Διεύθυνση Δευτεροβάθμιας Εκπαίδευσης.Τα αιτή¬ 
ματα διαβιβάζονται μέσω της Περιφερειακής Διεύθυν¬ 
σης Πρωτοβάθμιας και Δευτεροβάθμιας Εκπαίδευσης 
στο Υπουργείο Παιδείας, Έρευνας και θρησκευμάτων 
(ΥΠ.Π.Ε.Ο.), προκειμένου να εκδοθεί σχετική Υπουργική 
Απόφαση ένταξης σχολικών μονάδων στις ΖΕΠ. 

3. Οι Τάξεις Υποδοχής (Τ.Υ.) ΖΕΠ ιδρύονται με απόφαση 
του Περιφερειακού Διευθυντή Πρωτοβάθμιας και Δευ¬ 
τεροβάθμιας Εκπαίδευσης στις σχολικές μονάδες των 
Περιφερειακών Διευθύνσεων Π.Ε και Δ.Ε.. 

Άρθρο 2 

Στόχος 

Η ίδρυση και λειτουργία των Τάξεων Υποδοχής ΖΕΠ 
έχει ως στόχο την συμμετοχική - ενεργητική και αποτε¬ 
λεσματική εκπαίδευση των μαθητών Δευτεροβάθμιας 


Εκπαίδευσης που δεν έχουν την απαιτούμενη γνώση της 
ελληνικής γλώσσας (ρομά, αλλοδαπών, παλιννοστού- 
ντων, προσφύγων, ευάλωτων κοινωνικών ομάδων κ.τ.λ.), 
ώστε στη συνέχεια αυτοί να ενταχθούν στο ελληνικό 
εκπαιδευτικό σύστημα. 

Άρθρο 3 

Ίδρυση και Φοίτηση σε Τ.Υ. ΖΕΠ 

Α. Ίδρυση των Τ.Υ. ΖΕΠ 

Για την εκπαίδευση των μαθητών που δεν έχουν την 
απαιτούμενη γνώση της ελληνικής γλώσσας (ρομά, αλ¬ 
λοδαπών, παλιννοστούντων, προσφύγων, ευάλωτων 
κοινωνικών ομάδων κ.τ.λ.) διαμορφώνεται στο πλαίσιο 
της διαπολιτισμικής εκπαίδευσης ένα ευέλικτο σχήμα 
θεσμικής και διδακτικής παρέμβασης, το οποίο επιτρέπει 
στη σχολική μονάδα, αφού σταθμίσει τις πραγματικές 
εκπαιδευτικές ανάγκες των μαθητών αυτών και τις δυνα¬ 
τότητες της, να επιλέξει εκείνο το σχήμα που μπορεί να 
τους παρέχει επιπλέον διδακτική υποστήριξη, με σκοπό 
να τους βοηθήσει να προσαρμοστούν και να ενταχθούν 
πλήρως στις κανονικές τάξεις στις οποίες είναι εγγεγραμ¬ 
μένοι, σύμφωνα με την κείμενη νομοθεσία. 

Το θεσμικό σχήμα έχει την ακόλουθη μορφή: 

•Τάξεις Υποδοχής (Τ.Υ.) I ΖΕΠ 

•Τάξεις Υποδοχής (Τ.Υ.) II ΖΕΠ 

Β. Φοίτηση σε Τάξεις Υποδοχής (Τ.Υ.) ΖΕΠ 

Το πρόγραμμα τωνΤάξεων Υποδοχής ΖΕΠ περιλαμβά¬ 
νει δύο κύκλους που εντάσσονται μέσα στο ωρολόγιο 
πρόγραμμα του σχολείου. 

ΣτιςΤ.Υ. I ΖΕΠ φοιτούν μαθητές με ελάχιστη ή μηδενική 
γνώση της ελληνικής γλώσσας. Εκεί ακολουθείται εντατικό 
πρόγραμμα εκμάθησης της ελληνικής γλώσσας 15 ωρών. 

Οι μαθητές που φοιτούν σε Τ.Υ. I ΖΕΠ παρακολουθούν 
παράλληλα και μαθήματα στην κανονική τους τάξη, 
όπως: 

- Μαθηματικά 

- Φυσική Αγωγή 

- Μουσική 

- Πληροφορική 

- Ξένη Γλώσσα ή και άλλο μάθημα, σύμφωνα με από¬ 
φαση του Συλλόγου Διδασκόντων, σε συνεργασία με τον 
οικείο Σχολικό Σύμβουλο. 

Η φοίτηση στην Τ.Υ. I ΖΕΠ διαρκεί ένα διδακτικό έτος 
με δυνατότητα επέκτασης ενός (1) επιπλέον έτους. 

ΣτιςΤ.Υ. II ΖΕΠ φοιτούν μαθητές με μέτριο επίπεδο ελ- 
ληνομάθειας, το οποίο δύναται να δημιουργεί δυσκολίες 
στην παρακολούθηση των μαθημάτων στην κανονική 
τάξη. Για τους μαθητές που θα φοιτήσουν στις Τ.Υ. II ΖΕΠ, 
πραγματοποιείται υποστήριξη στην ελληνική γλώσσα ή 
και σε περισσότερα μαθήματα: 

- είτε εντός της κανονικής τάξης με παράλληλη διδα¬ 
σκαλία (δεύτερος εκπαιδευτικός στην τάξη) 

- είτε εκτός κανονικής τάξης. 

Η φοίτηση διαρκεί έως δύο (2) διδακτικά έτη και σε 
εξαιρετικές περιπτώσεις έως τρία (3) έτη, σύμφωνα με 
απόφαση του Συλλόγου Διδασκόντων, σε συνεργασία 
με τον οικείο Σχολικό Σύμβουλο. Μαθητές που έχουν 
ολοκληρώσει τη φοίτηση στις Τ.Υ. II ΖΕΠ, δεν μπορούν 
να επιστρέφουν σε Τάξεις Υποδοχής (I ή II) ΖΕΠ. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


44743 


Σημειώνεται ότι είναι δυνατή η ταχύτερη επανένταξη 
του μαθητή στην κανονική τάξη, έπειτα από απόφαση 
των εκπαιδευτικών τηςΤ.Υ. IΖΕΠ ή τηςΤ.Υ. II ΖΕΠ και της 
κανονικής τάξης, σε συνεργασία με τον οικείο Σχολικό 
Σύμβουλο, αν διαπιστωθεί ότι μπορεί απρόσκοπτα να 
παρακολουθεί όλα τα μαθήματα. 

Άρθρο 4 

Προετοιμασίες για την ίδρυση 

και λειτουργία των Τ.Υ. ΖΕΠ 

Για τη φοίτηση των μαθητών στις Τ.Υ. ΖΕΠ, απαιτούνται 
από την πλευρά της σχολικής μονάδας, σε συνεργασία 
με τον οικείο Σχολικό Σύμβουλο, τα ακόλουθα: 

• Διεξαγωγή διαπιστωτικών τεστ, με τα οποία ανιχνεύ- 
εται το επίπεδο ελληνομάθειας του μαθητή. 

• Ενυπόγραφη δήλωση του γονέα ή κηδεμόνα ότι επι¬ 
θυμεί να παρακολουθήσει το παιδί του την Τ.Υ. ΖΕΠ. 

• Απόφαση του Συλλόγου Διδασκόντων για τη φοίτηση 
των μαθητών σε Τ.Υ. ΖΕΠ. 

• Ο Σύλλογος των Διδασκόντων, υπό την καθοδήγηση 
του οικείου Σχολικού Συμβούλου, καταρτίζει το εβδομα¬ 
διαίο ωρολόγιο πρόγραμμα των Τ.Υ. ΖΕΠ, λαμβάνοντας 
υπόψη και την εισήγηση των εκπαιδευτικών που διδά¬ 
σκουν στις τάξεις αυτές. 

• Το εβδομαδιαίο ωρολόγιο πρόγραμμα των τάξεων 
αυτών υποβάλλεται για έγκριση και θεώρηση στον οικείο 
Σχολικό Σύμβουλο. 

Άρθρο 5 

Στελέχωση Τ.Υ. ΖΕΠ 

1. Για τη στελέχωση των Τάξεων Υποδοχής ΖΕΠ προ¬ 
σλαμβάνονται αναπληρωτές εκπαιδευτικοί ΠΕ 02 για 
ορισμένο σχολικό έτος, οι οποίοι απασχολούνται με το 
προβλεπόμενο από την κείμενη νομοθεσία πλήρες ή 
μειωμένο διδακτικό ωράριο, το οποίο εξαντλούν στις 
Τάξεις Υποδοχής ΖΕΠ. 

2. Οι αναπληρωτές εκπαιδευτικοί που τοποθετούνται 
σε Τάξεις Υποδοχής ΖΕΠ δύναται, βάσει των εκάστοτε 
αναγκών, να διατίθενται εντός του σχολικού έτους, από 
την Τάξη Υποδοχής ΖΕΠ, που αρχικώς τοποθετήθηκαν 
σε άλλη Τάξη Υποδοχής ΖΕΠ: 

α) αρμοδιότητας του ίδιου ΠΥΣΔΕ με απόφαση του 
οικείου Δ/ντή Εκπαίδευσης, ύστερα από πρόταση του 
αρμόδιου Περιφερειακού Υπηρεσιακού Συμβουλίου και 

β) αρμοδιότητας άλλου ΠΥΣΔΕ της ίδιας Περιφερεια¬ 
κής Διεύθυνσης, με απόφαση του Περιφερειακού Διευ¬ 
θυντή Πρωτοβάθμιας και Δευτεροβάθμιας Εκπαίδευσης, 
ύστερα από πρόταση του Ανώτερου Περιφερειακού 
Υπηρεσιακού Συμβουλίου. 

Άρθρο 6 

Αειτουργία των Τ.Υ. ΖΕΠ 

Ο μικρότερος αριθμός μαθητών με τον οποίο δημιουρ- 
γούνταιΤΥΙ και II ΖΕΠ είναι 7 και ο μεγαλύτερος αριθμός 
17. Σε κάθε Τ.Υ. ΖΕΠ δύναται να συμμετέχουν μαθητές 
που είναι εγγεγραμμένοι σε διαφορετικές τάξεις της ίδιας 
βαθμίδας. 

Σε περίπτωση που σε όμορες σχολικές μονάδες υπάρ¬ 
χουν μαθητές που έχουν ανάγκη να φοιτήσουν σε Τ.Υ. 


ΖΕΠ, μπορούν να μετεγγραφούν με τη σύμφωνη γνώμη 
των γονέων τους ή των κηδεμόνων τους, των Διευθυ¬ 
ντών των σχολείων και των οικείων Σχολικών Συμβού¬ 
λων και με απόφαση του Διευθυντή Εκπαίδευσης Δ.Ε. σε 
μια σχολική μονάδα στην οποία λειτουργεί ήδη Τ.Υ. ΖΕΠ. 

Άρθρο 7 

Εποπτεία - παιδαγωγική καθοδήγηση 

Οι Σχολικοί Σύμβουλοι έχουν την ευθύνη της επιστη¬ 
μονικής και παιδαγωγικής καθοδήγησης των εκπαιδευτι¬ 
κών που διδάσκουν στις Τ.Υ. ΖΕΠ, καθώς και της σύνταξης 
και της εφαρμογής των προγραμμάτων διδασκαλίας, σε 
συνεργασία πάντοτε με το διδακτικό προσωπικό. 

Κατόπιν της ίδρυσης και στελέχωσηςτωνΤ.Υ. ΖΕΠ, οι 
οικείοι Σχολικοί Σύμβουλοι δύναται να πραγματοποιούν 
παιδαγωγικές συναντήσεις και επιμορφωτικά σεμινάρια, 
με σκοπό την επιμόρφωση των εκπαιδευτικών που στε¬ 
λεχώνουν τιςΤ.Υ. I και II ΖΕΠ. 

Την ευθύνη για την τήρηση του εβδομαδιαίου ωρο¬ 
λογίου προγράμματος των Τ.Υ. ΖΕΠ έχει ο Διευθυντής 
της σχολικής μονάδας, ο οποίος και ενημερώνει σε κάθε 
περίπτωση τον οικείο Σχολικό Σύμβουλο. 

Στο τέλος του διδακτικού έτους, οι Διευθυντές των 
σχολικών μονάδων υποβάλλουν εκθέσεις στους οικεί¬ 
ους Σχολικούς Συμβούλους, τις οποίες συντάσσουν οι 
εκπαιδευτικοί που εφάρμοσαν τα προγράμματα των Τ.Υ. 
ΖΕΠ. Οι Σχολικοί Σύμβουλοι αποδελτιώνουν, κωδικοποι¬ 
ούν τα προβλήματα και τις προτάσεις, και υποβάλλουν 
συνοπτική έκθεση προς τους Προϊσταμένους Επιστη¬ 
μονικής και Παιδαγωγικής Καθοδήγησης των Περιφε¬ 
ρειακών Διευθύνσεων Πρωτοβάθμιας και Δευτεροβάθ¬ 
μιας Εκπαίδευσης. Η τελική έκθεση υποβάλλεται από 
την οικεία Περιφερειακή Διεύθυνση Πρωτοβάθμιας και 
Δευτεροβάθμιας Εκπαίδευσης στη Διεύθυνση Σπουδών 
Προγραμμάτων και Οργάνωσης Δευτεροβάθμιας Εκ¬ 
παίδευσης καθώς και στη Διεύθυνση Επαγγελματικής 
Εκπαίδευσης αντίστοιχα, του ΥΠ.Π.Ε.Ο.. Με εγκυκλίους 
ρυθμίζονται τα επιμέρους θέματα των Τ.Υ. ΖΕΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Οκτωβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 166104/Κ1 (2) 

Τροποποίηση άδειας Ιδιωτικού Ινστιτούτου 
Επαγγελματικής Κατάρτισης με διακριτικό τίτ¬ 
λο «Ι.Ι.Ε.Κ. ΑΚΜΗ» λόγω ένταξης νέων ειδικοτή¬ 
των κατάρτισης». 

Ο ΓΕΝΙΚΟΣ ΓΡΑΜΜΑΤΕΑΣ ΔΙΑ ΒΙΟΥ ΜΑΘΗΣΗΣ 
ΚΑΙ ΝΕΑΣ ΓΕΝΙΑΣ ΤΟΥ ΥΠΟΥΡΓΕΙΟΥ ΠΑΙΔΕΙΑΣ, 
ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 3879/2010 (ΦΕΚ 163/Α7 
21-09-2010) «Ανάπτυξη της Διά Βίου Μάθησης και λοιπές 

διατάξεις», ιδίως τα άρθρα 2,6,12, όπως τροποποιήθη¬ 
καν ή αντί καταστάθηκαν και ισχύουν. 

2. Τις διατάξεις του ν. 4093/2012 (ΦΕΚ 222/Α7 
12-11 -2012) «Έγκριση Μεσοπρόθεσμου Πλαισίου Δημο¬ 
σιονομικής Στρατηγικής 2013-2016 - Επείγοντα Μέτρα 
Εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016», άρ¬ 
θρο πρώτο, παράγραφος Θ, υποπαράγραφοι Θ3, Θ4, Θ5, 
Θ6, Θ10, Θ15, Θ17, Θ18 και Θ19, όπωςτροποποιήθηκαν 
και ισχύουν. 

3. Τις διατάξεις του ν. 4186/2013 (ΦΕΚ 193/Α7 
17-9-2013) «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις» άρθρα 17 έως 27, 31, 38, 
44,47, όπωςτροποποιήθηκαν και ισχύουν. 

4. Τις διατάξεις του Κεφαλαίου Ε, άρθρο 30 του 
ν. 4111/2013 (ΦΕΚ 18/Α725.01.2013). 

5. Τηναριθμ. 151678/ΙΑ/2012 (ΦΕΚ3324/Β712-12-2012) 
απόφαση «Καθορισμός απαιτούμενων δικαιολογητικών 
για τη χορήγηση, την τροποποίηση και την επικαιρο- 
ποίηση άδειας Ιδιωτικού Σχολείου Πρωτοβάθμιας και 
Δευτεροβάθμιας εκπαίδευσης, Κολλεγίου, Φροντιστηρί¬ 
ου και Κέντρου Ξένων Γλωσσών, Ιδιωτικού Ινστιτούτου 
Επαγγελματικής Κατάρτισης (Ι.Ι.Ε.Κ), Κέντρου Διά Βίου 
Μάθησης Επιπέδου Ένα και Κέντρου Διά Βίου Μάθησης 
Επιπέδου Δύο σε φυσικά, νομικά πρόσωπα, ενώσεις προ¬ 
σώπων και ΝΠΔΔ». 

6. Τις διατάξεις του ν. 4218/2013 (ΦΕΚ 268/Α7 
10.12.2013) άρθρο 6, παράγραφος 3, «Θέματα Ιδιωτι¬ 
κής εκπαίδευσης». 

7. Την αριθμ. 10131 /ΙΑ/2012 (ΦΕΚ 3057/Β718-11 -2012) 
απόφαση «Καθορισμός διαδικασίας της υποβολής των 
προγραμμάτων σπουδών ιδιωτικού σχολείου Πρωτο¬ 
βάθμιας και Δευτεροβάθμιας εκπαίδευσης, Κολλεγί¬ 
ου, Ιδιωτικού Ινστιτούτου Επαγγελματικής Κατάρτισης 
(Ι.Ι.Ε.Κ.), Κέντρου Διά Βίου Μάθησης Επιπέδου Ένα και 
Κέντρου Διά Βίου Μάθησης Επιπέδου Δύο». 

8. Την αριθμ. 34566/ΙΑ/2013 (ΦΕΚ 756/Β /3-4-2013) 
απόφαση «Τροποποίηση της αριθμ. 10135/2012 υπουρ¬ 
γικής απόφασης «Καθορισμός ποσού παραβολών και 
χρηματικών ποσών για παρόχους ιδιωτικής εκπαίδευσης 
και κατάρτισης κατά την παράγραφο θ του Πρώτου Άρ¬ 
θρου του ν. 4093/2012». 

9. Τις διατάξεις του ν. 4229/2014 (ΦΕΚ 8/Α710-01-2014) 
«Άδεια εγκατάστασης και λειτουργίας χώρου παραστά¬ 
σεων - Άδεια παράστασης και άλλες διατάξεις» άρθρο 
11 «Ρυθμίσεις θεμάτων αρμοδιότητας του Υπουργείου 
Παιδείας και Θρησκευμάτων», παρ. 1 «θέματα Φορέων 
Εκπαίδευσης», περίπτωση 3. 

10. Το π.δ. 114/2014 (ΦΕΚ 181 /Α729-08-20124) «Οργα¬ 
νισμός Υπουργείου Παιδείας και Θρησκευμάτων». 

11 .Το π.δ. 70/2015 (ΦΕΚ 114/Α722-9-2015) περί ανα¬ 
σύστασης Υπουργείων. 

12. Την αριθμ. 178761/Γ2/2015 (ΦΕΚ 803/ΥΘΔΔ/ 
10-11-2015) απόφαση «Διορισμός Γενικού Γραμματέα 
Διά Βίου Μάθησης και Νέας Γενιάς, του Υπουργείου Πο¬ 
λιτισμού, Παιδείας και Θρησκευμάτων». 


13. Τις διατάξεις του ν. 4485/2017 (ΦΕΚ 114/Α7 
4-8-2017) «Οργάνωση και λειτουργία της ανώτατης εκ¬ 
παίδευσης, ρυθμίσεις για την έρευνα και άλλες διατάξεις» 
άρθρο 82, παρ. 8. 

14. Την αριθμ. 94539/ΙΑ/15-7-2013 (ΦΕΚ 1788/Β7 
24-7-2013) άδεια ιδιωτικού Ι.Ε.Κ με τον διακριτικό τίτλο 
«Ι.Ι.Ε.Κ. ΑΚΜΗ». 

15. Την αριθμ. 162154/Κ1/28-9-2017 αίτηση τροπο¬ 
ποίησης αδείας του Νομικού Προσώπου με την επω¬ 
νυμία «ΑΚΜΗ ΑΝΩΝΥΜΗ ΕΚΠΑΙΔΕΥΤΙΚΗ ΕΤΑΙΡΕΙΑ» με 
τα συνημμένα σε αυτή προβλεπόμενα δικαιολογητικά 
σχετικά με την ένταξη νέων παρεχόμενων ειδικοτήτων 
κατάρτισης του Ι.Ι.Ε.Κ. 

16. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Την τροποποίηση της αριθμ. 94539/ΙΑ/15-7-2013 
(ΦΕΚ 1788/Β/24- 7-2013) άδειας Ιδιωτικού Ινστιτού¬ 
του Επαγγελματικής Κατάρτισης με το διακριτικό τίτλο 
«Ι.Ι.Ε.Κ. ΑΚΜΗ» που χορηγήθηκε στο Νομικό Πρόσωπο 
«ΑΚΜΗ ΑΝΩΝΥΜΗ ΕΚΠΑΙΔΕΥΤΙΚΗ ΕΤΑΙΡΕΙΑ». 

Η τροποποίηση αδείας συνίσταται στην έγκριση 16 
νέων παρεχόμενων από το Ι.Ι.Ε.Κ. ειδικοτήτων, εκ των 
θεσμικά προβλεπομένων. 

Τα κατατεθειμένα προγράμματα σπουδών (Πίνακας 
Ειδικοτήτων Ι.Ε.Κ.) προσαρτώνται στην άδεια του Ι.Ι.Ε.Κ., 
με απόφαση του Προϊσταμένου της αρμόδιας για την 
αδειοδότηση Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Οκτωβρίου 2017 

Ο Γενικός Γραμματέας 

Διά Βίου Μάθησης και Νέας Γενιάς 

ΠΑΥΣΑΝΙΑΣ ΠΑΠΑΓΕΩΡΓΙΟΥ 


(3) 

Επιβολή πολλαπλού τέλους για τελωνειακή πα¬ 
ράβαση. 

Δυνάμει της αριθμ. 102/11/2017 καταλογιστικήςπρά- 
ξηςτου Προϊσταμένου τουΤελωνείου Αθνηνών, που εκ- 
δόθηκε, την 12-10-2017, κατά τις διατάξειςτων αρθ. 142 
παρ. 2 και 155 του ν. 2960/2001 «Περί Εθνικού Τελωνεια¬ 
κού Κώδικα», και δημοσιεύεται σύμφωνα με το άρθρο 152 
παρ. 5 του ιδίου ως άνω νόμου, για διαπραχθείσα τε- 
λωνειακή παράβαση (λαθρεμπορία καπνικών), επιβλή¬ 
θηκε σε βάρος του Μυ5ΐθ3ΐ3 νίΒάίιηίΓ του Ιοπ και της 
\/3ΐθηΐίη3, πρώην κατοίκου Άργους, οδός Παρόδου Ζα- 
ΐμη 10 ή Αθηνών, οδός Αστυπάλαιας 44, και νυν αγνώ¬ 
στου διαμονής, με Α.Φ.Μ. 135552252, κάτοχο του αριθμ. 
Α2689980 ή 052101758 διαβατηρίου, γεν. 15-10-1986 
στην Μολδαβία, πολλαπλό τέλος ποσού δύο χιλιάδων 
οκτακόσιων εξήντα επτά ευρώ και είκοσι δύο λεπτών 
(2.867,22 €), ήτοι το τριπλάσιο των αναλογούντων στα 
υπό κρίση καπνικά δασμών και φόρων, σύμφωνα με τη 
διάταξη του άρθρου 150 παρ. 1 του ν. 2960/2001. 

Το ανωτέρω ποσό υπόκειται κατά την είσπραξη του 
σε Τ.Χ. και Ο.Γ.Α. (2,4%) σύμφωνα με τον κώδικα τελών 
χαρτοσήμου. 

Κατά της ως άνω πράξης επιτρέπεται προσφυγή ενώ¬ 
πιον του αρμόδιου Διοικητικού Πρωτοδικείου Αθηνών 
εντός 30 ημερών από τη δημοσίευση της στην Ε.τ.Κ. 

Ο Προϊστάμενος του Τελωνείου 
ΑΓΓΕΛΟΣ ΛΥΜΠΕΡΗΣ 


Αριθμ. 827/23 (4) 

Τροποποίηση της απόφασης της ΕΕΤΤ ΑΠ.: 658/ 
16/28-6-2012 «Οργάνωση και λειτουργία συνερ¬ 
γείων ελέγχου, μόνιμων και έκτακτων επιτροπών 
και ομάδων εργασίας της Εθνικής Επιτροπής Τη¬ 
λεπικοινωνιών καιΤαχυδρομείων», όπως ισχύει. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. τις διατάξεις του ν. 4070/2012 (ΦΕΚ Α' 82), «Ρυθμί¬ 
σεις Ηλεκτρονικών Επικοινωνιών, Μεταφορών, Δημοσί¬ 
ων Έργων και άλλες διατάξεις», όπως ισχύει, και ιδίως τα 
άρθρα 6 παρ. 2,12 στοιχ. κ', κβ' και λστ' και 14, 

β. τις διατάξεις του ν. 4053/2012 «Ρύθμιση λειτουργίας 
της ταχυδρομικής αγοράς, θεμάτων ηλεκτρονικών επι¬ 
κοινωνιών και άλλες διατάξεις». (ΦΕΚ 44/Α707-03-2012), 
όπως ισχύει, 

γ. τις διατάξεις του ν. 3959/2011 «Προστασία του ελεύ¬ 
θερου ανταγωνισμού» (ΦΕΚ 93/Α720.04.2011), όπως 
ισχύει, 

δ. τις διατάξεις του ν. 4463/2017 «Μέτρα Μείωσης 
κόστους εγκατάστασης υψίρρυθμων ηλεκτρονικών 
επικοινωνιών. Εναρμόνιση με Οδ. 2014/61» (ΦΕΚ Α' 40/ 
30-3-2017), ιδίως την παρ. 9 του άρθρου 13 αυτού, 

ε. τις διατάξεις του ν. 4487/2017 «Ηλεκτρονικό σύ¬ 
στημα διάθεσης τηλεοπτικού διαφημιστικού χρόνου, 
τροποποίηση του ν. 3548/2007, σύσταση μητρώου περι¬ 
φερειακού και τοπικού Τύπου, ειδική σήμανση γραμμω¬ 
τού κώδικα στις έντυπες εκδόσεις, δημιουργία θεσμικού 
πλαισίου για την ενίσχυση της παραγωγής οπτικοα- 
κουστικών έργων στην Ελλάδα και άλλες διατάξεις.», 
(ΦΕΚ Α' 116/09-08-2017), 

στ. τις διατάξεις του ν. 3783/2009 «Ταυτοποίηση των 
κατόχων και χρηστών εξοπλισμού και υπηρεσιών κι¬ 
νητής τηλεφωνίας και άλλες διατάξεις» (ΦΕΚ 136/Α7 
7-8-2009), όπως ισχύει, 

ζ. τις διατάξεις του ν. 4354/2015 (ΦΕΚ Α' 176) «Διαχεί¬ 
ριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», όπως ισχύει, ιδίως το άρθρο 21 παρ. 
2, 3, 5 και 9, 

η. τις διατάξεις του ν. 2690/1999, «Κώδικας Διοικητικής 
Διαδικασίας» «Κώδικας Διοικητικής Διαδικασίας και άλ¬ 
λες διατάξεις» (ν. 2690/1999 -ΦΕΚ Α' 45/9.3.1999), ιδίως 
τα άρθρα 13-14, 


θ. τις διατάξεις του ν. 1558/1985 «κυβέρνηση και κυ¬ 
βερνητικά όργανα» (ΦΕΚ 137/Α71985), ιδίως το άρθρο 
29Α όπως ισχύει, 

ι. το π. δ. 387/2002 «Εσωτερική Διάρθρωση της Εθνικής 
Επιτροπής Τηλεπικοινωνιών καιΤαχυδρομείων (ΕΕΤΤ), 
προσόντα και τρόπος επιλογής Προϊσταμένων και συ¬ 
ναφείς διατάξεις» (ΦΕΚ 335/Α72002), 
ια. την κοινή υπουργική απόφαση αριθμ. 62189/2001 
«Κανονισμός Οικονομικής Διαχείρισης της ΕΕΤΤ» 
(ΦΕΚ 1391/Β72001), 

ιβ. την απόφαση της ΕΕΤΤ ΑΠ 237/84/3-12-2001 «Κα¬ 
νονισμός Διαχείρισης Δαπανών της ΕΕΤΤ και Παροχή 
σχετικών Εξουσιοδοτήσεων» (ΦΕΚ 1701/Β72001), 
ιγ. την απόφαση της ΕΕΤΤ ΑΠ.: 658/16/28-6-2012 
«Οργάνωση και λειτουργία συνεργείων ελέγχου, μόνι¬ 
μων και έκτακτων επιτροπών και ομάδων εργασίας της 
Εθνικής ΕπιτροπήςΤηλεπικοινωνιών καιΤαχυδρομείων» 
(ΦΕΚ Β' 2157/18.7.2012), όπως ισχύει, 
ιδ. την απόφαση της ΕΕΤΤ ΑΠ.: 816/20/29-06-2017 
«Πλαίσιο Λειτουργίας Ομάδων εργασίας της ΕΕΤΤ» 
(ΦΕΚ 2489/Β72017), 

ιε. το γεγονός ότι οι διατάξεις της παρούσας δεν βα¬ 
ρύνουν τον κρατικό προϋπολογισμό αλλά αποκλειστι¬ 
κά τον προϋπολογισμό της ΕΕΤΤ, και η ετήσια δαπάνη 
του κόστους της ΕΕΤΤ τηρώντας σε κάθε περίπτωση το 
εύλογο μέτρο και σύμφωνα με την διάταξη της παρ. 2 
του άρθρου 21 του ν. 4354/2015, για το κόστος από την 
λειτουργία Συνεργείων ελέγχου δεν θα πρέπει να υπερ¬ 
βαίνει ετησίως το ποσό των διακοσίων χιλιάδων ευρώ 
(200.000 ευρώ), για τα επόμενα πέντε (5) έτη, πλέον των 
αναλογουσών εργοδοτικών εισφορών, αποφασίζει: 

1 .Την τροποποίηση της απόφασηςτης ΕΕΤΤ ΑΠ.: 658/ 
16/28-6-2012 «Οργάνωση και λειτουργία συνεργείων 
ελέγχου, μόνιμων και έκτακτων επιτροπών και ομάδων 
εργασίας της Εθνικής ΕπιτροπήςΤηλεπικοινωνιών και 
Ταχυδρομείων» ως εξής: 

α. Η παράγραφος 9 του άρθρου 4 της απόφασης της 
ΕΕΤΤ ΑΠ.: 658/16/28-6-2012 αντικαθίσταται ως εξής: 

«9. Στην περίπτωση συνεργείων ελέγχου που δεν εμπί¬ 
πτουν στις περιπτώσεις της παραγράφου 8, τα μέλη του 
συνεργείου ελέγχου, με ευθύνη του επικεφαλής του, 
συντάσσουν έκθεση ελέγχου, η οποία περιλαμβάνει τα 
ευρήματα του ελέγχου, κάνει αναφορά στην κείμενη 
νομοθεσία καθώς και αναφορά σε τυχόν ενέργειες που 
πρέπει να ακολουθήσουν. Η έκθεση υπογράφεται από τον 
επικεφαλής και τα μέλη του συνεργείου ελέγχου και υπο¬ 
βάλλεται με υπηρεσιακό σημείωμα στον γενικό συντονι¬ 
στή εντός δέκα εργασίμων ημερών από τη διενέργεια του 
ελέγχου ή από τη λήξη της προθεσμίας για την προσκό¬ 
μιση περαιτέρω στοιχείων/πληροφοριών/διευκρινίσεων 
από τον ελεγχθέντα, ο οποίος ανάλογα με τα ευρήματα 
του ελέγχου αποφασίζει τις επόμενες ενέργειες.» 

β. Στο τέλος του άρθρου 4 της απόφασης της ΕΕΤΤ 
ΑΠ.: 658/16/28-6-2012 προστίθεται νέα παράγραφος 
10 ως εξής: 

«10. α. Η λειτουργία των συνεργείων ελέγχου, συμπε¬ 
ριλαμβανομένων του σχεδιασμού των ελέγχων και της 

σύνταξης των υπηρεσιακών αναφορών και των τεχνικών 
εκθέσεων της παραγράφου 8 και των εκθέσεων ελέγχου 
της παραγράφου 9, επιτρέπεται εκτός του κανονικού 
ωραρίου εργασίας και εκτός του χρόνου που καλύπτεται 
από υπερωριακή απασχόληση. 

β. Κατά τον ορισμό μελών αμειβόμενου συνεργείου 
ελέγχου πρέπει να συνεκτιμάται ο χρόνος απασχόλη¬ 
σης των μελών του έτσι ώστε να μη συμπίπτει με χρόνο 
αμειβόμενης εργασίας από άλλη αιτία. 

γ. Οι υπηρεσιακές αναφορές και οι τεχνικές εκθέσεις 
της παραγράφου 8 και οι εκθέσεις ελέγχου της παρα¬ 
γράφου 9 συνοδεύονται από πίνακα ανθρωποωρών που 
απαιτήθηκαν για την εκπόνηση τους καθώς και για τον 
σχεδίασμά των ελέγχων, ο οποίος καταρτίζεται μερίμνη 
εκάστου μέλους του συνεργείου ελέγχου, συμπεριλαμ¬ 
βανομένου του επικεφαλής, και επικυρώνεται από τον 
γενικό συντονιστή ανά μέλος του συνεργείου ελέγχου, 
ο δε χρόνος απασχόλησής τους δεν πρέπει να συμπίπτει 
με χρόνο αμειβόμενης εργασίας από άλλη αιτία.». 

γ Η παράγραφος 2 του άρθρου 5 της απόφασης της 
ΕΕΤΤ ΑΠ.: 658/16/28-6-2012 αντικαθίστανται ως εξής: 

«2. Οι αμοιβές ανά μήνα ανά κατηγορία ελέγχων των 
μελών του προσωπικού της ΕΕΤΤ που συμμετέχουν στα 
συνεργεία ελέγχου ορίζονται ως εξής: 

α. Το ποσό των διακοσίων ευρώ (200 €) για τα μέλη 
στην περίπτωση που συμμετέχουν σε τουλάχιστον τέσ¬ 
σερις (4) ελέγχους τον μήνα. Σε περίπτωση συμμετοχής 
σε λιγότερους ελέγχους η αποζημίωση περικόπτεται 
ανάλογα. 

β. Το ποσό των διακοσίων πενήντα ευρώ (250 €) για 
τους επικεφαλής στην περίπτωση όπου συμμετέχουν 
σε τουλάχιστον τέσσερις (4) ελέγχους τον μήνα και για 
τους γενικούς συντονιστές στην περίπτωση που συντο¬ 
νίζουν τουλάχιστον 4 ελέγχους τον μήνα. Σε περίπτωση 
συμμετοχής σε λιγότερους ελέγχους η αποζημίωση πε¬ 
ρικόπτεται ανάλογα. 

γ. Στα μέλη των συνεργείων ελέγχου καταβάλλονται 
έξοδα μετακίνησης και εκτός έδρας, σύμφωνα με την 
κείμενη νομοθεσία.». 

δ. Το σύνολο των πρόσθετων αμοιβών των υπαλλή¬ 
λων, σύμφωνα με την κείμενη νομοθεσία, δεν μπορεί 
να υπερβαίνει το είκοσι πέντε τοις εκατό (25%) των συ¬ 
νολικών μηνιαίων αποδοχών της οργανικής τους θέσης. 
Το σύνολο των πρόσθετων αμοιβών υπολογίζεται κατά 
το μήνα πραγματοποίησης της αντίστοιχης εργασίας. 

2. Κατά τα λοιπά ισχύει η απόφαση της ΕΕΤΤ ΑΠ 658/ 
16/26-06-2012. 

3. Όπου αναφέρεται το άρθρο 21 του ν. 4024/2011 
αντικαθίσταται από την αναφορά στο άρθρο 21 του 
ν. 4354/2015, όπως ισχύει. 

4. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Σεπτεμβρίου 2017 
Ο Πρόεδρος 
ΔΗΜ.ΤΣΑΜΑΚΗΣ 


Αριθμ. 13195 _ (5) 

Ανώτατο όριο επιτρεπόμενων κατ' έτος ημερών 
κίνησης εκτός έδρας υπαλλήλων υπηρετοϋντων 
στο Δήμο Αμαρίου. 

Η ΣΥΝΤΟΝΙΣΤΡΙΑ ΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1 .Τις διατάξεις του άρθρου 280 παρ. I του ν. 3852/2010, 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του άρθρου 8 του π.δ. 136/2010, «Ορ¬ 
γανισμός της Αποκεντρωμένης Διοίκησης Κρήτης». 

3. Τις διατάξεις της υποπαραγράφου Δ9 του άρθρου 2 του 
ν. 4336/2015, «Συνταξιοδοτικές διατάξεις - Κύρωση του Σχε¬ 
δίου Σύμβασης Οικονομικής Ενίσχυσης από τον Ευρωπαϊκό 
Μ ηχανισμό Σταθερότητας και ρυθμίσεις για την υλοποίηση 
της Συμφωνίας Χρηματοδότησης», όπως ισχύουν. 

4. Τις διατάξεις των άρθρων 28 και 28Α του 
ν. 4325/2015, «Εκδημοκρατισμός της Διοίκησης - Κατα¬ 
πολέμηση Γραφειοκρατίας και Ηλεκτρονική Διακυβέρνη¬ 
ση. Αποκατάσταση αδικιών και άλλες διατάξεις», όπως το 
τελευταίο προστέθηκε με το άρθρο 24 του ν. 4368/2016. 

5. Την αριθμ. 14026/15-5-2017 απόφαση του Υπουρ¬ 
γού Εσωτερικών (ΦΕΚ 250/ΥΟΔΔ/26-5-2017) περί διορι¬ 
σμού της Κοζυράκη Μ. ως Συντονίστριας Αποκεντρωμέ¬ 
νης Διοίκησης Κρήτης. 

6. Το αριθμ. 4490/07-09-2017 έγγραφο του Δήμου 
Αμαρίου, αναφορικά με το αντικείμενο του θέματος. 

7. Την αριθμ. 4952/25-09-2017 βεβαίωση της Οικο¬ 
νομικής Υπηρεσίας του Δήμου Αμαρίου, με την οποία 
βεβαιώνεται ότι στον προϋπολογισμό του ως άνω Δήμου 
οικονομικού έτους 2017 και συγκεκριμένα στους Κ.Α. 
00.6421 και 10.6422 έχουν προβλεφθεί πιστώσεις για 
την πληρωμή των εκτός έδρας οδοιπορικών εξόδων των 
υπηρετούντων υπαλλήλων, συνολικού ποσού 3.500,00 
ευρώ, αποφασίζουμε: 


Ορίζουμε το ανώτατο όριο των επιτρεπόμενων κατ' 
έτος ημερών κίνησης εκτός έδρας υπαλλήλων υπηρε¬ 
τούντων στον Δήμο Αμαρίου ως κατωτέρω: 


Α/Α 

ΚΑΤΗΓΟΡΙΑ 

ΚΛΑΔΟΣ/ΕΙΔΙΚΟΤΗΤΑ 

ΑΝΩΤΑΤΟ ΟΡΙΟ 

ΗΜΕΡΩΝ ΚΑΤ’ 

ΕΤΟΣ ΚΑΙ 

ΚΑΤ' ΑΤΟΜΟ 

1 

ΑΙΡΕΤΟΙ 

ΔΗΜΑΡΧΟΣ 

60 

2 

ΑΙΡΕΤΟΙ 

ΑΝΤΙΔΗΜΑΡΧΟΙ 

60 

3 

ΔΕ 

ΔΕ ΔΙΟΙΚΗΤΙΚΟΥ 

60 

5 

ΤΕ 

ΤΕ ΔΟΜΙΚΩΝ ΕΡΓΩΝ 

60 

6 

ΤΕ 

ΤΕ ΔΙΕΚΠΕΡΑΙΩΣΗΣ 

ΥΠΟΘΕΣΕΩΝ ΠΟΛΙΤΩΝ 

60 

7 

ΠΕ 

ΠΕ ΟΙΚΟΝΟΜΙΚΟΥ 

60 

8 

ΠΕ 

ΠΕ ΠΟΛΙΤΙΚΩΝ 

ΜΗΧΑΝΙΚΩΝ 

60 

9 

ΠΕ 

ΠΕ ΔΙΕΚΠΕΡΑΙΩΣΗΣ ΥΠΟ¬ 
ΘΕΣΕΩΝ ΠΟΛΙΤΩΝ 

60 

Η απόφαση αυτή ισχύει για το έτος 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 13 Οκτωβρίου 2017 
Η Συντονίστρια Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 


Αριθμ. 425470(45784) (6) 

Καθιέρωση υπερωριακής απογευματινής εργασί¬ 
ας, για το Δ' τρίμηνο έτους 2017 υπαλλήλων που 
υπηρετούν στην Διεύθυνση Μεταφορών και Επι¬ 
κοινωνιών Ανατολικής Θεσσαλονίκης της Περι¬ 
φέρειας Κεντρικής Μακεδονίας. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 159 και 242 παρ. 5 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

2. Τις διατάξεις του άρθρου 25 παρ. 7 του ν. 2738/1999 
σε συνδυασμό με την παρ. 1 εδ.α του άρθρου 282 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

3. Τις διατάξεις του άρθρου 20 του ν. 4354/2015 
(ΦΕΚ176/τ.Α'/16-12-2015) περί «Διαχείρισης των μη εξυ¬ 
πηρετούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογής της συμφωνίας δημοσι¬ 
ονομικών στόχων και διαρθρωτικών μεταρρυθμίσεων». 

4. Την αριθμ. 2/1015/δεπ/05-01-2016 (ΑΔΑ:ΨΑΕΦΗ- 
Π07) εγκύκλιο του Γενικού Λογιστηρίουτου Κράτους 
αναφορικά με την παροχή οδηγιών για την εφαρμο¬ 
γή των διατάξεων του κεφαλαίου Β' του ν. 4354/2015 
(ΦΕΚ 176/τ.Α'/16-12-2015) περί μισθολογικών ρυθμίσεων 
των υπαλλήλων του Δημοσίου, των Οργανισμών Τοπικής 
Αυτοδιοίκησης (Ο.Τ.Α.) πρώτου και δεύτερου βαθμού,των 
Νομικών Προσώπων Δημοσίου (Ν.Π.Δ.Δ.) και Ιδιωτικού 
Δικαίου (Ν.Π.Ι.Δ), καθώς και των Δ.Ε.ΚΟ. του κεφ. Α' του 
ν. 3429/2005 (Α' 314) και άλλες μισθολογικές διατάξεις. 

5. Τις διατάξεις του άρθρου 29 του ν. 3528/2007. 

6. Την αριθμ. 2/1757/0026/10-01-2017 απόφαση του 
Υπ. Οικονομικών που δημοσιεύτηκε στο ΦΕΚ 17/τ. Β'/ 
17-01 -2017 περί καθορισμού των δικαιολογητικών πλη¬ 
ρωμής αποζημίωσης για υπερωριακή, νυχτερινή Κυρια¬ 
κών και εξαιρέσιμων ημερών εργασία. 

7. Το π.δ. 133/2010 «Οργανισμός της Περιφέρειας Κε¬ 
ντρικής Μακεδονίας» (ΦΕΚ 226/τ. Α727-12-2010), όπως 
τροποποιήθηκε και ισχύει με τις αριθμ. 81320 και 77909 
αποφάσεις (ΦΕΚ 4302/Β730-12-2016 «Έγκριση τροπο¬ 
ποίησης του Οργανισμού Εσωτερικής Υπηρεσίας της 
Περιφέρειας Κεντρικής Μακεδονίας». 

8. Την αριθμ. 30110(385)/27-01 -201 7 απόφαση του 
Περιφερειάρχη Κεντρικής Μακεδονίας με θέμα «Μετα¬ 
βίβαση αρμοδιοτήτων και παροχής εξουσιοδότησης 


υπογραφής εγγράφων, αποφάσεων και άλλων πράξεων 
"ΜΕ ΕΝΤΟΛΗ ΠΕΡΙΦΕΡΕΙΑΡΧΗ"στους Αντιπεριφερειάρ- 
χες, στον Εκτελεστικό Γραμματέα και στους Προϊστα¬ 
μένους Γενικών Διευθύνσεων, Διευθύνσεων, Τμημάτων 
και Γραφείων της Περιφέρειας Κεντρικής Μακεδονίας 
(ΦΕΚ Β' 390//10-02-2017)». 

9. Την Α/Α 3087/06-10-2017 απόφαση ανάληψης 
υποχρέωσης αριθμ. 384702(9062)06-10-2017 (ΑΔΑ: 
62ΨΨ7ΛΛ-ΦΓΦ) με την οποία εγκρίθηκε η δέσμευση 
πίστωσης συνολικού ύψους επτά χιλιάδων πεντακο- 
σίων ενενήντα ευρώ (7.590,00 €) από τον προϋπολο¬ 
γισμό της Περιφέρειας Κεντρικής Μακεδονίας (ΚΑΕ. 
02.21.01.721.0511.α.01) οικονομικού έτους 2017 αριθ. 
καταχώρισης α/α 2916 στο Βιβλίο Εγκρίσεων και Εντο¬ 
λών Πληρωμής της Οικονομικής Υπηρεσίας Π.Κ.Μ. 

10. Την ανάγκη καθιέρωσης απογευματινής υπε- 
ρωριακής εργασίας με αντικείμενο: Έλεγχοι ΣΧΟΛΩΝ 
ΟΔΗΓΩΝ - ΚΕΘΕΥΟ (Κέντρα θεωρητικής Εκπαίδευσης 
Υποψηφίων Οδηγών)- ΠΕΙ, Αυτοψίες για άδειες ίδρυσης 
και λειτουργίας εγκαταστάσεων και υποχρεωτικοί ετή¬ 
σιοι περιοδικοί έλεγχοι πρατηρίων, συνεργείων, I. ΚΤΕΟ 
κλπ, Μικτά Κλιμάκια Ελέγχου Οχημάτων 11.Το γεγονός 
ότι το ύψος της προκαλούμενης δαπάνης εκτιμάται στο 
ποσό των επτά χιλιάδων πεντακοσίων ενενήντα ευρώ 
(7.590,00 €) και θα καλυφθεί από τις πιστώσεις του ΚΑΕ 
0511, αποφασίζουμε: 

Την καθιέρωση υπερωριακής απογευματινής εργα¬ 
σίας καθ' υπέρβαση της υποχρεωτικής για είκοσι τρεις 
(23) υπαλλήλους της Διεύθυνσης Μεταφορών και Επι¬ 
κοινωνιών Ανατολικής Θεσσαλονίκης της Περιφέρειας 
Κεντρικής Μακεδονίας για το Β' εξάμηνο έτους 2017, 
με αντικείμενο: Έλεγχοι ΣΧΟΛΩΝ ΟΔΗΓΩΝ - ΚΕΘΕΥΟ 
(Κέντρα θεωρητικής Εκπαίδευσης Υποψηφίων Οδηγών)- 
ΠΕΙ, Αυτοψίες για άδειες ίδρυσης και λειτουργίας εγκα¬ 
ταστάσεων και υποχρεωτικοί ετήσιοι περιοδικοί έλεγχοι 
πρατηρίων, συνεργείων, I. ΚΤΕΟ κ.λπ., Μικτά Κλιμάκια 
Ελέγχου Οχημάτων 


Διεύθυνση 

Αριθμός 

υπαλλήλων 

Ώρες 

απογευματινής 

εργασίας 

Διεύθυνση Μεταφορών 
και Επικοινωνιών 
Ανατολικής Θεσσαλονίκης 

23 

1.380 


Οι ώρες απογευματινής υπερωριακής εργασίας καθ' 
υπέρβαση του υποχρεωτικού ωραρίου ορίζονται ανά 
εξάμηνο χωρίς να υπάρχει η δυνατότητα αυξομείωσης 
μεταξύ των δύο εξαμήνων μέσα στο έτος μέχρι τις εκα¬ 
τόν είκοσι (120) ανά υπάλληλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Οκτωβρίου 2017 

Μ εντολή Περιφερειάρχη 

Ο Αναπληρωτής Προϊστάμενος 

Γενικής Διεύθυνσης Μεταφορών και Επικοινωνιών 

ΑΛΕΞΑΝΔΡΟΣ ΚΑΪΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























